Ła , conossua anca cofà , la xe na pitura de Leonardo da Vinci che la mostra na femena co na espresion pensierosa e un liziero soriso quasi enigmatego. EL xe forse uno de le piture pì famose al mondo, sendo na icona stessa de ła pitura, o de le arte visive in xeneral. El xe stà piturà Fiorenza intra el 1503 e el 1506. La xe proprietà de lo Stao francese e la xe esposta al Museo del Louvre de Parise. Se trata de na pitura a ojo su legno de piopa che el mesura 77x53 cm. El nome "ła Joconda" el conpare par ła prima volta inte un documento del 1525 onde che vien lencae algune piture che le se cataa intra i beni de Gian Giacomo Caprotti dito "Salai", slevo de Leonardo che el gaveva sevio el mestro in Franxa. Un secolo dopo, inte el 1625, el ritrato chiamà "la Zoconda" el vien descrito da Cassiano dal Pozzo intra le opare de le colezion reale francese. In particolar la pitura de Leonardo la saria stada esposta inte la Salle de Bain del castelo de Fontainebleau. L'identità de ła dona ritrata inte ła pitura ła xe stada a longo contraversa. Precedente recerche łe afermava xà che se tratase de la benstante siora fiorentina, , da la cual riva intra l'altro el nome col cual xe conosuo el retrato, ma no ghe xe mai sta prove documentarià.